চেন্নাইতে কাজ করতে গিয়ে মর্মান্তিক পরিণতি বীরভূমের শ্রমিকের

ওয়েবডেস্ক-  ফের ভিনরাজ্যে গিয়ে মর্মান্তিক পরিণতি এক পরিযায়ী শ্রমিকের (Migrant Workers) । মৃতের নাম নাসিম শেখ (Naseem Sheikh) । চেন্নাইয়ের (Chennai) একটি বহুতলে কাজ করার সময় পড়ে গিয়ে মৃত্যু হয় তাঁর। সেই আজ রবিবার পরিবারের কাছে আসতে শোকে পাথর সকলে। গোটা পাড়াই শোকস্তব্ধ। জানা গেছে, বীরভূমের (Birbhum)  লাভপুরে (Labhpur)  থাকতেন ২৫ বছরের যুবক নাসিম শেখ। বাড়িতে এসেছিলেন, দিন ১৫ ছুটি কাটিয়ে চেন্নাইতে যান তিনি। সেখানে একটি বহুতলে প্লাস্টারের কাজ করছিলেন নাসিম। আচমকা নিচে পড়ে যান।

মৃতের কাকা মণিরুদ্দিন শেখ বলেন, সকালের নাসিমের এক সহকর্মীর ফোন পাই। তিনি মৃত্যুর খবর জানান। তবে কীভাবে এই ঘটনা ঘটল বুঝতে পারছি না। পুলিশি তদন্তের আবেদন জানিয়েছেন মৃতের পরিবার। লাভপুরের ব্লক প্রশাসনের সহযোগিতায় পরিবার সদস্যরা দ্রুত নাসিমের দেহ দ্রুত গ্রামে ফিরিয়ে আনার চেষ্টা চলছে।

গ্রামে ছুটিতে আসা নাসিমের এক সহকর্মীর সালাউদ্দীন শেখের কথায় বর্তমানে ছুটিতে আসা মৃত শ্রমিকের এক সহকর্মী সালাউদ্দীন সেখের কথায়, আমরা চেন্নাইয়ের দুই আলাদা জায়গায় কর্মরত। তবে একই মিস্ত্রীর অধীনে কাজ করতাম। শুনলাম, লিফটের জন্য যে জায়গা ফাঁকা রাখা হয় তারই উপরের অংশে ফিনিশিংয়ের কাজ করছিল। সেই সময় দুর্ঘটনা ঘটে, কীভাবে ঘটল বুঝতে পারছি না।

আরও পড়ুন-  হারিয়ে ফেলেছেন বার্থ সার্টিফিকেট? SIR-এর আগে পাবেন কীভাবে?

লাভপুরে তৃণমূলের ব্লক সভাপতি তরুণ চক্রবর্তী জানিয়েছেন, দেহ গ্রামে নিয়ে আসার জন্য পরিবারের পাশে থেকে সব রকম ব্যবস্থা নেওয়া হয়েছে। সরকারি সুযোগ-সুবিধা ছাড়াও অসহায় পরিবারের পাশে রয়েছি।” পূর্ণাঙ্গ তদন্ত হওয়া জরুরি বলে দাবি জানিয়েছেন তৃণমূলনেতা।

উল্লেখ্য, পরিযায়ী শ্রমিকের মৃত্যুতে চাঞ্চল্য ছড়িয়েছে। ভিনরাজ্যে কাজ করতে গিয়ে রহস্যজনকভাবে মৃত্যু হয়েছে বীরভূমের নানুরের বড়াগ্রামের বাসিন্দা দুধকুমার বাগদির। বেঙ্গালুরুতে একটি রুটি কারখানায় কাজ পেয়েছিলেন। সেখানের উদ্দেশে রওনা দেন। সেখানে পৌঁছনোর আগেই মৃত্যু হয় দুধকুমারে। রেললাইনের ধার থেকে উদ্ধার হয় ওই পরিযায়ী শ্রমিকের দেহ। চলন্ত ট্রেন থেকে পড়েও মৃত্যু হয় থাকতে পারে বলে অনুমান পুলিশের।

দেখুন আরও খবর-