মহোৎসবের খিচুড়ি খেয়ে ডায়রিয়ায় আক্রান্ত ৩ গ্রামের ৩০০!

লাভপুর: মহোৎসবের খিচুড়ি খেয়ে ডায়রিয়ায় আক্রান্ত বীরভূমের লাভপুরের ৩টি গ্রামের প্রায় ৩০০ জন। স্থানীয় ও প্রশাসন সূত্রে জানা গেল, লাভপুরের বড়গোগা গ্রামে একটি পুজোর মহোৎসব ছিল। সেই খিচুড়ি প্রসাদ খেতে ছোটগোগা, বড়গোগা ও হাজিডাঙা গ্রামের মানুষজন উপস্থিত হন। সেই খিচুড়ি খাওয়ার পর, রাত্রি থেকে একে একে শুরু হয় বমি,পায়খানা ও পেট ব্যথা। তাঁদের মধ্যে বেশ কয়েকজনকে লাভপুর ব্লক গ্রামীণ হাসপাতালে ভর্তি করা হয়।

আরও পড়ুন: ফের প্রাথমিক শিক্ষক নিয়োগে জটিলতা

এরপর, প্রশাসনের তরফে আজ সকাল ছোটগোগা, বড়গোগা ও হাজিডাঙা গ্রামে গিয়ে চিকিৎসার ক্যাম্প করা হয়। চিকিৎসকরা গ্রামে খোঁজখবর নেন। তারপর গ্রামবাসীরা জানান, তিনটে গ্রামের মানুষজন আক্রান্ত হয়েছে ডায়রিয়াতেই। হাসপাতাল সূত্রে জানা যায়, প্রায় ৩০০ জন আক্রান্ত হয়েছেন। এবং তাদের মধ্যে একজনের অবস্থা খারাপ হওয়ার জন্য লাভপুর গ্রামীণ হাসপাতালে ভর্তি রয়েছে। তবে সবাই আপাতত বিপদমুক্ত রয়েছে বলে জানানো হয়েছে। গ্রাম থেকে ওই খাবারের নমুনা সংগ্রহ করেছে হাসপাতাল কর্তৃপক্ষ। কীভাবে এই ঘটনা ঘটল তা খতিয়ে দেখছে প্রশাসন।

দেখুন অন্য খবর: